|  |
| --- |
| **ΘΕΜΑ : «Ανάγκη λήψης μέτρων και ειδικών ρυθμίσεων για τη λειτουργία της Δικαιοσύνης λόγω έξαρσης της πανδημίας»**Αξιότιμε κύριε Υπουργέ, η επιβολή των περιορισμών και έκτακτων μέτρων με σκοπό την ανάσχεση της διάδοσης της πανδημίας του covid 19 διαφαίνεται ότι θα διαρκέσει για μεγάλο χρονικό διάστημα. Μετά το καθολικό απαγορευτικό, όμως η λειτουργία των εργασιών των δικαστηρίων και ακροατηρίων πρέπει να συνεχιστεί με κάθε τρόπο αλλά πάντα με ασφάλεια. Το Διοικητικό Συμβούλιο του Δικηγορικού Συλλόγου Ιωαννίνων στη συνεδρίαση της 11.11.2020 στο πλαίσιο αυτό αποφάσισε, μεταξύ άλλων, να επισημάνει τα ακόλουθα, στα οποία σας καλεί να προβείτε :**1.** Έγκαιρη ρύθμιση και σαφής οριοθέτηση των επιτρεπόμενων δικαστικών και διαδικαστικών ενεργειών προκειμένου να περιορίζεται ο συνωστισμός τόσο στα ακροατήρια, όσο και στους χώρους αναμονής των δικαστηρίων.**2.** Άμεση παράταση της λειτουργίας του δικαστικού έτους για προγραμματισμό νέων δικασίμων, αστικών, ποινικών και διοικητικών.**3.** Έγκαιρη έκδοση Νόμου στο πλαίσιο του Νόμου 4722/2020 για την επαναλειτουργία των δικαστηρίων και τον οίκοθεν επαναπροσδιορισμό των αποσυρόμενων υποθέσεων – δικών για όσα δικαστήρια είχαν τεθεί σε αναστολή εργασιών πριν την 7.11.2020 (7 Περιφερειακές ενότητες). **4.** Παροχή δυνατότητας στους Εισαγγελείς για απόσυρση υποθέσεων από τα πινάκια των ποινικών δικαστηρίων, ώστε να καταχωρείται στο πινάκιο το ήμισυ των υποθέσεων που μέχρι σήμερα ήταν επιτρεπτό σύμφωνα με τον κανονισμό της εσωτερικής υπηρεσίας του εκάστοτε δικαστηρίου.**5.** Άμεση χορήγηση ψηφιακών υπογραφών σε όλους τους δικαστικούς, εισαγγελικούς λειτουργούς και δικαστικούς υπαλλήλους για ηλεκτρονική αποστολή επικυρωμένων δικογράφων, αποφάσεων και πιστοποιητικών.**6.** Πέραν της ηλεκτρονικής αποστολής δήλωσης συζήτησης άνευ εξέτασης μαρτύρων μέχρι την προτεραία, απαιτείται ρύθμιση για διεξαγωγή αστικών υποθέσεων με μάρτυρες κατόπιν προγραμματισμού συγκεκριμένης ημέρας και ώρας.**7.**  Επιτάχυνση της εκτέλεσης «Ολοκληρωμένο Σύστημα Διαχείρισης Δικαστικών Υποθέσεων για την Πολιτική και Ποινική Διαδικασία - Β' Φάση» (κωδικός ΟΠΣ 5037962)**8.** Σε περίπτωση συνέχισης των έκτακτων μέτρων απαιτούνται νομοτεχνικές βελτιώσεις της υφιστάμενης ΚΥΑ με σαφή οριοθέτηση των ενεργειών και πράξεων που επιτρέπονται : - κατάθεση πολιτικών αγωγών και αιτήσεων όλων των διαδικασιών,- κατάθεση αιτήσεων ασφαλιστικών μέτρων, όσων επιτρέπεται η συζήτηση σύμφωνα με την ΚΥΑ και όσων ο Πρόεδρος Υπηρεσίας κρίνει επείγον για τη συζήτηση προσωρινής διαταγής - κατάθεση διοικητικών αγωγών, αιτήσεων και προσφυγώνκαι να εξαιρούνται ρητά όσα δεν επιτρέπονται π.χ.: - κατάθεση αιτήσεων προς έκδοση διαταγών πληρωμής (πολιτικά και διοικητικά) - κατάθεση αιτήσεων προς έκδοση διαταγών απόδοσης μισθίου- κατάθεση ενδίκων μέσων και ανακοπών (πολιτικά και διοικητικά) **9.** Δια νόμου πρόβλεψη παράτασης των προθεσμιών της νέας τακτικής διαδικασίας **10.** παράταση των προθεσμιών των ενδικοφανών προσφυγών (διοικητικά) **11.** παράταση των προθεσμιών κατάθεσης υπομνημάτων για όσο χρόνο διαρκεί η αναστολή των προθεσμιών δικαστικών πράξεων και παραγραφών **12.** διεξαγωγή των αστικών υποθέσεων όλων των διαδικασιών μετά από ηλεκτρονική αποστολή δήλωσης συζήτησης άνευ εξέτασης μαρτύρων μέχρι την προτεραία, διεξαγωγή των δικών εκουσίας δικαιοδοσίας με ή χωρίς μάρτυρα λόγω της φύσης των διαφορών. Παρακαλούμε για τις δικές σας νόμιμες ενέργειες. Με τιμήΗ Πρόεδρος του ΔΣΙΜαρία Κ. Νάκα Κοινοποιούμενο προς Προέδρους Δικηγορικών ΣυλλόγωνΠρόεδρο Ολομέλειας Δικηγορικών Συλλόγων   |